Szám: 1-4/2015.

15. napirendi pont

**Előterjesztés**

**Zalaszentgrót Város Önkormányzata Képviselő-testületének**

**2015. március 26-i rendes ülésére**

**Tárgy:** Javaslat bírósági ülnök személyére

**Tisztelt Képviselő-testület!**

Magyarország Alaptörvénye Bíróság fejezetének 27. cikke értelmében a bíróság – ha törvény másképpen nem rendelkezik – tanácsban ítélkezik, amelynek keretében – törvény által meghatározott ügyekben és módon – nem hivatásos bírák is részt vesznek az ítélkezésben.

A bíróságok ülnökeit az önkormányzati képviselő-testületek 2011. évben választották utoljára, megbízatásuk  az új ülnökválasztástól számított 30 nap elteltével jár le. Magyarország köztársasági elnöke az Országos Bírósági Hivatal elnökének előterjesztésére az  idei ülnökválasztást  2015. március 7. - 2015. április 30. közé eső időtartamra tűzte ki.

A bíróságok számára rendkívül fontos, hogy az Alaptörvényben rögzített társasbíráskodás elvének megfelelően az ítélkezés menetében kellő számú ülnököt tudjanak foglalkoztatni.

A bírák jogállásáról és javadalmazásáról szóló [2011. évi CLXII. törvény (a továbbiakban: Bjt.)](http://net.jogtar.hu/jr/gen/hjegy_doc.cgi?docid=A1100162.TV) [213. § (1)](http://www.complex.hu/kzldat/t1100162.htm/t1100162_16.htm) bekezdése értelmében az ülnököket a bíróság illetékességi területén lakóhellyel rendelkező nagykorú magyar állampolgárok, a bíróság illetékességi területén működő helyi önkormányzatok és az egyesületek  - kivéve a pártokat  -  jelölik. A jelölést az Országos Bírósági Hivatal elnöke által közzétett, jelen előterjesztés 1. számú mellékletét képező formanyomtatványon kell megtenni.

A jelölt a jelölés elfogadásáról az Országos Bírósági Hivatal elnöke által közzétett, jelen előterjesztés 2. számú mellékleteként csatolt formanyomtatványon írásban nyilatkozik. A jelölt a jelölés elfogadását követően haladéktalanul, az ülnökké történő megválasztására jogosult képviselő-testület részére hatósági erkölcsi bizonyítvánnyal igazolja büntetlen előéletét. Ezen igazolási kötelezettség elmulasztása esetén a jelöltet ülnökké megválasztani nem lehet.

A Bjt. meghatározott feltételrendszert szab meg az ülnökökkel szemben, miszerint ülnöknek az a 30. évét betöltött magyar állampolgár választható meg, aki nem áll a cselekvőképességet érintő gondnokság, vagy támogatott döntéshozatal hatálya alatt, továbbá büntetlen előéletű és nem áll közügyektől eltiltás hatálya alatt sem. Az ülnök nem lehet tagja pártnak, és politikai tevékenységet nem folytathat.

Az ülnökök megbízatása főszabályként négy évre szól. Az ülnököknek az ítélkezésben való részvételükért javadalmazás jár. A munkaviszonyban, kormánytisztviselői, közszolgálati vagy közalkalmazotti jogviszonyban, a fegyveres szerveknél és a Magyar Honvédségnél szolgálati viszonyban, vagy foglalkoztatásra irányuló más jogviszonyban álló ülnököt ülnöki működésének időtartamára a távolléti díja illeti meg. A fentiekben meghatározott jogviszonyokban nem álló, vagy az ülnöki működése idejére munkabérben nem részesülő ülnököt tiszteletdíj illeti meg. A tiszteletdíj mértéke az ülnök működésének minden napjára a bírói illetményalap egy munkanapra eső összegének 25 %-a. Amennyiben a távolléti díj nem éri el a tiszteletdíj arányos részét, azt a tiszteletdíj összegéig ki kell egészíteni. Ezen felül az ülnök elszámolhatja a hivatalos kiküldetésével járó költségeket a bírákra irányadó rendelkezések megfelelő alkalmazásával.

A fentiek értelmében a települési önkormányzat képviselő-testülete is jogosult ülnököt jelölni. A polgármester a jelöléseket, az elfogadó nyilatkozatokat megküldi a bíróság székhelye szerinti települési önkormányzat polgármesterének, illetőleg a megyei közgyűlés elnökének, attól függően, hogy melyik bírósághoz történt a jelölés. A [Bjt. 214. § (5) bekezdése értelmében](http://www.complex.hu/kzldat/t1100162.htm/t1100162_16.htm)  egy jelölt kizárólag egy bírósághoz választható meg ülnökké.

A Pénzügyi és Ügyrendi Bizottság az előterjesztést a 2015. március 23-i ülésen tárgyalja és a bizottság határozata a testületi ülésen kerül ismertetésre.

A válaszok ismeretében és a fentiek figyelembe vételével indítványozom, hogy a szóban forgó személyeket a határozati javaslatban foglaltak szerint a Tisztelt Képviselő-testület ülnöknek jelölni szíveskedjen.

**Határozati javaslat:**

Zalaszentgrót Város Önkormányzatának Képviselő-testülete

* Nyírő Tiborné 8790 Zalaszentgrót, Bocskai u. 23. szám alatti lakost

a Keszthelyi Járásbíróság népi ülnökének jelöli.

Zalaszentgrót Város Önkormányzatának Képviselő-testülete

* Banics Józsefné 8790 Zalaszentgrót, Várrét u. 11. szám alatti lakost,
* Budai Lajosné 8790 Zalaszentgrót, Domb u. 25. szám alatti lakost,
* Csordás Erzsébet 8790 Zalaszentgrót, Malom u. 1. szám alatti lakost, valamint
* Puklics Lajosné 8790 Zalaszentgrót, Balatoni u. 28. szám alatti lakost

a Zalaegerszegi Törvényszék népi ülnökének jelöli.

A Képviselő-testület felkéri a polgármestert, hogy a testület döntéséről a jelölteket és a bíróságok elnökeit a határozati kivonat egy-egy példányának megküldésével haladéktalanul tájékoztassa, valamint a további szükséges intézkedések megtételéről gondoskodjon.

*Határidő:* azonnal

*Felelős:* Baracskai József polgármester

Zalaszentgrót, 2015. március 20.

|  |  |
| --- | --- |
|  | Baracskai József  polgármester |

A határozati javaslat a törvényességi

követelményeknek megfelel.

Dr. Simon Beáta

jegyző

*1. számú melléklet*

# Bírósági ülnökké jelölés

A Bjt. 213. § (1) bekezdése alapján…………………………………………… (név) ………………………………………………………. …. sz. alatti lakost

…………………………………………………………………...… bíróságra

….……………………………………………………….… ülnöknek jelölöm.

**Dátum ………………………………………………….**

…………………………………

**jelölő aláírása x**

…………………………………

…………………………….…..

**x *Megjegyzés:*** *A jelölő aláírásán kívül, ha:*

***1.)*** *választópolgár a jelölő, akkor olvasható név*

*és állandó lakcím, telefonszám feltüntetése;*

***2.)*** *szervezet a jelölő, a szervezet neve, címe és*

*a jelölést aláíró képviselőjének megjelölése*

*is szükséges.*

*2. számú melléklet*

**N Y I L A T K O Z A T**

**bírósági ülnökké jelölés elfogadásáról**

…………………………………………………………………………. (név, nők esetében leánykori név is) …………………………………………………………………………….. (helység, ir.szám) ……………………………………..….. (utca) ………….. szám alatti lakos

(törvényszéki, járásbírósági, közigazgatási és munkaügyi, fiatalkorúak büntető ügyében eljáró bíróságra**x**) ülnökké való jelölésemet elfogadom.

A jelöléshez szükséges adatokat az alábbiakban közlöm:

Születési hely és idő: ………………………………………………………

Anyja neve: ……..…………………………………………………………..

Iskolai végzettsége: …………………………………………………………

Foglalkozása: …………………………………………………….…………

Szakképzettsége: ……………………………………………………………

Munkahelye neve és címe: ……….…………………………………………

Egy hónapra járó távolléti díjának összege: ………………………………..

Elérhetősége (telefon száma, e-mail): ………………………………………

Kijelentem, hogy az ülnökké válás törvényben (Bjt. 212. § (1) bek.) meghatározott szükséges feltételeivel rendelkezem. A büntetlen előéletemet igazoló hatósági bizonyítványt mellékelten csatolom.

**x**Beleegyezem/Nem egyezem bele, hogy megválasztásomat az önkormányzat képviselő-testülete nyilvános ülésen tárgyalja.

**Dátum:** ………………………………….

……………………………………..

**jelölt aláírása**

x *nem kívánt rész törlendő*