Szám: 1-4/2015.

16. sz. napirendi pont anyaga

**Előterjesztés**

**Zalaszentgrót Város Önkormányzata Képviselő-testületének**

**2015. március 26-i rendes ülésére**

**Tárgy:** A Városi Könyvtár és Művelődési-Felnőttképzési Központ törzskönyvi nyilvántartás adatainak módosítása

**Tisztelt Képviselő-testület!**

Zalaszentgrót Város Önkormányzatának Képviselő-testülete legutóbb a 49/2014. (IV. 24.) számú képviselő-testületi határozatával módosította a Városi Könyvtár és Művelődési-Felnőttképzési Központnak a Magyar Államkincstár által vezetett törzskönyvi nyilvántartási adatait, melynek keretében többek között sor került – az államháztartásról szóló törvény végrehajtásáról szóló 368/2011. (XII. 31.) Korm. rendeletnek (a továbbiakban: Ávr.), valamint a kormányzati funkciók, államháztartási szakfeladatok és szakágazatok osztályozási rendjéről szóló 68/2013. (XII. 29.) NGM rendeletnek (a továbbiakban: NGM rendelet) megfelelően – 2014. január 1-ei hatályosulási dátummal a szakfeladat kódokról átfordított kormányzati funkciók kiegészítésére is.

Mindazonáltal a Zalaszentgróti Gazdasági Ellátó Szervezet gazdasági vezetőjének jelzése alapján módosítási igény lépett fel a Városi Könyvtár és Művelődési-Felnőttképzési Központ kormányzati funkció rendjében, miszerint az intézmény jelenleg hatályos kormányzati funkció rendjét a 013350 kódszámú, *„Az önkormányzati vagyonnal való gazdálkodással kapcsolatos feladatok”* megnevezésű kormányzati funkcióval szükséges kiegészíteni, amelyeknek a törzskönyvi nyilvántartásban történő rögzítését a gyakorlati alkalmazás igényli.

Az Ávr. 167/A. §-a szerint a törzskönyvi jogi személy államháztartási szakágazatok rendje szerinti főtevékenysége, valamint a kormányzati funkció rendje szerinti alaptevékenységei mellett a törzskönyvi nyilvántartás többek között tartalmazza az által ténylegesen végzett adóköteles tevékenységek TEÁOR ’08 szerinti besorolását is.

Az intézmény törzskönyvi adatai között jelenleg mindössze egyetlen, a 9329 kódszámú, „M.n.s. egyéb szórakoztatás, szabadidős tevékenység” megnevezésű TEÁOR’08 szerinti besorolás szerepel. A kormányzati funkció rend bővülésével egyidejűleg kérelmezni szükséges a kormányzati funkcióknak megfelelő további TEÁOR’08 szerinti szakágazati kódoknak a Magyar Államkincstár által kiállított törzskönyvi kivonatban történő szerepeltetését is. Ugyanis 2007. január 19-én az Európai Unió tagállamaiban, így Magyarországon is hatályba lépett az Európai Parlament és a Tanács 11893/2006/EK rendelete, amelynek alapján 2008. január 1-jétől a TEÁOR ’08 besorolási rendszert alkalmazzuk a gazdasági egységek főtevékenységének meghatározására. A 11893/2006/EK rendelet előírta az új gazdasági tevékenységi osztályozás kötelező alkalmazását a statisztikai adatgyűjtésekben és nyilvántartásokban. Ennek alapján indokolt az alábbi TEÁOR ’08 számok használatához és az intézmény törzskönyvében történő rögzítéséhez a T. Képviselő-testületnek hozzájárulni:

* 5914 - Filmvetítés
* 6820 - Saját tulajdonú, bérlet ingatlan bérbeadása, üzemeltetése
* 6832 - Ingatlankezelés
* 7722 - Videokazetta, lemez kölcsönzése
* 8219 - Fénymásolás, egyéb irodai szolgáltatás
* 8552 - Kulturális képzés
* 8559 - Mns egyéb oktatás
* 9001 - Előadó-művészet
* 9004 - Művészeti létesítmények működtetése
* 9101 - Könyvtári, levéltári tevékenység
* 9499 - Mns egyéb közösségi, társadalmi tevékenység

Az államháztartásról szóló 2011. évi CXCV. törvény 8/A. § (2) és 111. § (26) bekezdése értelmében 2015. január 1-jét követően a költségvetési szervek alapító okiratait és azok módosításait a Magyar Államkincstár által rendszeresített formanyomtatvány alkalmazásával kell elkészíteni. Az ennek megfelelően elkészített módosító, valamint az egységes szerkezetű alapító okirat jelen előterjesztés 1-2. számú mellékletét képezi.

Az Ávr. 167/C. § (1) bekezdés d) pontja, valamint (5) bekezdése szerint a költségvetési szerv létesítő okiratát érintő módosítást az alapítói jogokat gyakorló szerv – jelen esetben Zalaszentgrót Város Önkormányzata – az alapító okirat módosítását tartalmazó okirat, valamint az egységes szerkezetű alapító okirat csatolásával, a változás-bejelentési kérelem benyújtásával kérheti az adat keletkezésétől, illetve megváltozásától számított nyolc napon belül.

A Humán Ügyek Bizottsága az előterjesztést a 2015. március 23-i ülésen tárgyalja és a bizottság határozata a testületi ülésen kerül ismertetésre.

Kérem a T. Képviselő-testületet, hogy vitassa meg az előterjesztést és fogadja el a következő határozati javaslatot:

**Határozati javaslat:**

1. Zalaszentgrót Város Önkormányzatának Képviselő-testülete a Magyar Államkincstárnál vezetett, 558611 törzskönyvi azonosító számom nyilvántartott VÁROSI KÖNYVTÁR ÉS MŰVELŐDÉSI-FELNŐTTKÉPZÉSI KÖZPONT elnevezésű törzskönyvi alany módosító okiratát, valamint egységes szerkezetű alapító okiratát az előterjesztés 1. és 2. mellékletének megfelelően elfogadja.

Felhatalmazza a polgármestert az alapító okirat és a módosító okirat aláírására.

Felkéri a jegyzőt, hogy a változások törzskönyvi nyilvántartásban történő átvezetése érdekében tegye meg a szükséges intézkedéseket.

*Határidő:* 2015. április 3.

*Felelős:* Baracskai József polgármester

Dr. Simon Beáta jegyző

1. Zalaszentgrót Város Önkormányzatának Képviselő-testülete úgy dönt, hogy a Magyar Államkincstárnál vezetett, 558611 törzskönyvi azonosító számom nyilvántartott VÁROSI KÖNYVTÁR ÉS MŰVELŐDÉSI-FELNŐTTKÉPZÉSI KÖZPONT elnevezésű törzskönyvi alany esetén a törzskönyvi nyilvántartásában szereplő, ténylegesen végzett adóköteles tevékenységek TEÁOR ’08 szerinti besorolását az alábbi TEÁOR ’08 szerinti szakágazati kódokkal egészíti ki:

* 5914 - Filmvetítés
* 6820 - Saját tulajdonú, bérlet ingatlan bérbeadása, üzemeltetése
* 6832 - Ingatlankezelés
* 7722 - Videokazetta, lemez kölcsönzése
* 8219 - Fénymásolás, egyéb irodai szolgáltatás
* 8552 - Kulturális képzés
* 8559 - Mns egyéb oktatás
* 9001 - Előadó-művészet
* 9004 - Művészeti létesítmények működtetése
* 9101 - Könyvtári, levéltári tevékenység
* 9499 - Mns egyéb közösségi, társadalmi tevékenység

Felhatalmazza a polgármestert, hogy nyújtson be kérelmet a Magyar Államkincstár Zala Megyei Igazgatóságához a törzskönyvi nyilvántartáson történő átvezetés céljából.

Felkéri a jegyzőt, hogy a változások törzskönyvi nyilvántartásban történő átvezetése érdekében tegye meg a szükséges intézkedéseket.

*Határidő:* 2015. április 3.

*Felelős:* Baracskai József polgármester

Dr. Simon Beáta jegyző

Zalaszentgrót, 2015. március 20.

|  |  |
| --- | --- |
|  | Baracskai József  polgármester |

A határozati javaslat a törvényességi követelményeknek megfelel.

|  |  |
| --- | --- |
|  | Dr. Simon Beáta  jegyző |

*1. sz. melléklet*

Okirat száma:

Módosító okirat

A Városi Könyvtár és Művelődési-Felnőttképzési Központ Zalaszentgrót Város Önkormányzatának Képviselő-testülete által 2014. április 24. napján kiadott, 1-6/2014. számú alapító okiratát az államháztartásról szóló 2011. évi CXCV. törvény 8/A. §-a alapján – a Zalaszentgrót Város Önkormányzata Képviselő-testületének …./2015. (III. 26.) számú határozatára figyelemmel – a következők szerint módosítom:

**1.** Az alapító okirat *„A költségvetési szerv neve: Városi Könyvtár és Művelődési-Felnőttképzési Központ”* szövegrészének helyébe a következő szöveg lép:

1. **A költségvetési szerv  
   megnevezése, székhelye, telephelye**
   1. A költségvetési szerv
      1. megnevezése: Városi Könyvtár és Művelődési-Felnőttképzési Központ

**2.** Az alapító okirat *„Székhelye: Zalaszentgrót, Batthyány u.. 9.”* , valamint a *Telephelyei:*

*8790 Zalaszentgrót, Bocskai u. 1.*

*8790 Zalaszentgrót, Hegy u. 10.*

*8790 Zalaszentgrót, Akácfa u. 43.*

*8795 Zalaszentgrót, Váci u. 1/B.*

*8785 Zalaszentgrót, Koppányi u. 58.*

*8789 Zalaszentgrót, Hévízi u. 35.”*

szövegrészeinek helyébe a következő szöveg lép:

* 1. A költségvetési szerv
     1. székhelye: 8790 Zalaszentgrót, Batthyány u. 9.
     2. telephelye(i):

|  |  |  |
| --- | --- | --- |
|  | telephely megnevezése | telephely címe |
| 1 |  | 8790 Zalaszentgrót, Bocskai u. 1. |
| 2 |  | 8790 Zalaszentgrót, Hegy u. 10. |
| 3 |  | 8790 Zalaszentgrót, Akácfa u. 43. |
| 4 |  | 8795 Zalaszentgrót, Váci u. 1/B. |
| 5 |  | 8785 Zalaszentgrót, Koppányi u. 58. |
| 6 |  | 8789 Zalaszentgrót, Hévízi u. 35. |

1. Az alapító okirat „*Az alapítás dátuma: 1968.05.29.”,* valamint *„Az alapítói és fenntartói jogokat gyakorló szerv: Zalaszentgrót Város Önkormányzata 8790 Zalaszentgrót, Dózsa Gy. u. 1.”* szövegrészeinek helyébe a következő szöveg lép:
2. **A költségvetési szerv  
   alapításával és megszűnésével összefüggő rendelkezések**
   1. A költségvetési szerv alapításának dátuma: 1968. 05. 29.
   2. A költségvetési szerv alapítására, átalakítására, megszüntetésére jogosult szerv
      1. megnevezése: Zalaszentgrót Város Önkormányzata
      2. székhelye: 8790 Zalaszentgrót, Dózsa Gy. u. 1.

**4.** Az alapító okirat *„Irányító szerve: Zalaszentgrót Városi Önkormányzat Képviselő-testülete 8790 Zalaszentgrót Dózsa Gy. u. 1.”* szövegrészének helyébe a következő szöveg lép:

1. **A költségvetési szerv irányítása, felügyelete**
   1. A költségvetési szerv irányító szervének/felügyeleti szervének
      1. megnevezése: Zalaszentgrót Város Önkormányzatának Képviselő-testülete
      2. székhelye: 8790 Zalaszentgrót, Dózsa Gy. u. 1.

**5.** Az alapító okirat *„Jogszabályban meghatározott közfeladata: Kötelező feladat: Közművelődési és könyvtári tevékenység”,* a *„Fő tevékenysége (államháztartási szakágazati besorolás szerint): 932900: Máshová nem sorolható egyéb szórakoztatás, szabadidős tevékenység”, „Az intézmény tevékenységi köre: A tevékenységi körében meghatározott feladatot alaptevékenységként, teljesítési kötelezettséggel látja el, az alapító szakmai és gazdasági felügyelete mellett. Az intézmény vállalkozási tevékenységet nem folytat.”*, a *„Tevékenységi köre:*

*- Filmvetítés*

*- Előadó művészet*

*- Máshová nem sorolható egyéb szórakoztatás,*

*szabadidős tevékenység.*

* *Könyvtári, levéltári tevékenység.*
* *Minőségfejlesztési feladatok.*
* *Kulturális képzés.*
* *Saját tulajdonú, bérelt ingatlan bérbeadása, üzemeltetése.*
* *Videokazetta, lemez kölcsönzése.*
* *Számviteli, könyvvizsgálói, adószakértői tevékenység.*
* *Fénymásolás, egyéb irodai szolgáltatás.”,*

a *„Kormányzati funkciók:*

*082042 Könyvtári állomány gyarapítása, nyilvántartása*

*082043 Könyvtári állomány feltárása, megőrzése, védelme*

*082044 Könyvtári szolgáltatások*

*086090 Mindenféle egyéb szabadidős szolgáltatás*

*095020 Iskolarendszeren kívüli egyéb oktatás, képzés*

*105020 Foglalkoztatást elősegítő képzések és egyéb támogatások*

*082091 Közművelődés-közösségi és társadalmi részvétel fejlesztése*

*082092 Közművelődés-hagyományos közösségi kulturális értékek gondozása*

*082093 Közművelődés-egész életre kiterjedő tanulás, amatőr művészetek*

*082094 Közművelődési-kulturális alapú gazdaságfejlesztés”,*

valamint a *„Működési köre: Zalaszentgrót város közigazgatási területe”* szövegrészeinek helyébe a következő szöveg lép:

1. **A költségvetési szerv tevékenysége**
   1. A költségvetési szerv közfeladata: Közművelődési és könyvtári tevékenység
   2. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 932900 | M.n.s. egyéb szórakoztatás, szabadidős tevékenység |

* 1. A költségvetési szerv alaptevékenysége:

Teljesítési kötelezettséggel végez közművelődési tevékenységet, könyvtári tevékenységet, máshová nem sorolható egyéb szórakoztatást, szabadidős tevékenységet, kulturális képzést.

* 1. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 013350 | Az önkormányzati vagyonnal való gazdálkodással kapcsolatos feladatok |
| 2 | 082042 | Könyvtári állomány gyarapítása, nyilvántartása |
| 3 | 082043 | Könyvtári állomány feltárása, megőrzése, védelme |
| 4 | 082044 | Könyvtári szolgáltatások |
| 5 | 082091 | Közművelődés - közösségi és társadalmi részvétel fejlesztése |
| 6 | 082092 | Közművelődés - hagyományos közösségi kulturális értékek gondozása |
| 7 | 082093 | Közművelődés - egész életre kiterjedő tanulás, amatőr művészetek |
| 8 | 082094 | Közművelődési - kulturális alapú gazdaságfejlesztés |
| 9 | 086090 | Mindenféle egyéb szabadidős szolgáltatás |
| 10 | 095020 | Iskolarendszeren kívüli egyéb oktatás, képzés |
| 11 | 105020 | Foglalkoztatást elősegítő képzések és egyéb támogatások |

* 1. A költségvetési szerv illetékessége, működési területe:

Zalaszentgrót város közigazgatási területe.

**6.** Az alapító okirat „*Az intézmény vezetőjének kinevezési rendje: Zalaszentgrót Városi Önkormányzat Képviselő-testületének kizárólagos hatáskörébe tartozó igazgatói kinevezés, magasabb vezetői megbízás a közalkalmazottak jogállásáról szóló 1992. évi XXXIII.tv. végrehajtásáról rendelkező 150/1992.(XI.20.) Korm.r. alapján.”*, valamint *„Az intézmény foglalkoztatottjaira vonatkozó foglalkoztatási jogviszonyok megjelölése: Kjt., Mt.”* szövegrészeinek helyébe a következő szöveg lép:

1. **A költségvetési szerv szervezete és működése**
   1. A költségvetési szerv vezetőjének megbízási rendje:

A megbízási jogkör gyakorlója Zalaszentgrót Város Önkormányzat Képviselő-testülete nyilvános pályáztatás alapján. Az intézmény vezetőjének megbízási időtartama a közalkalmazottak jogállásáról szóló 1992. évi XXXIII. törvény végrehajtásáról rendelkező 150/1992. (XI. 20.) Korm. rendelet alapján.

* 1. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | közalkalmazotti jogviszony | a közalkalmazottak jogállásáról szóló 1992. évi XXXIII. törvény |
| 2 | munkaviszony | a munka törvénykönyvéről szóló 2012. évi I. törvény |

* 1. A költségvetési szerv szervezeti felépítése és működése:

Az intézmény működésének részletes szabályait a Szervezeti és Működési Szabályzat tartalmazza.

**7.** Az alapító okirat **„***Záradék: A Városi Könyvtár és Művelődési-Felnőttképzési Központ egységes szerkezetbe foglalt alapító okiratát Zalaszentgrót Város Önkormányzatának Képviselő-testülete a 2014. április 24-én tartott ülésén a 49/2014. (IV. 24.) sz. képviselő-testületi határozattal 2014. május 15-i hatállyal elfogadta és felhatalmazta Baracskai József polgármestert az alapító okirat aláírására.”* szövegrészének helyébe a következő szöveg lép:

1. **Záró rendelkezés**

Jelen alapító okiratot a törzskönyvi nyilvántartásba történő bejegyzés napjától kell alkalmazni, ezzel egyidejűleg a költségvetési szerv 2014. április 24. napján kelt, 1-6/2014. okiratszámú alapító okiratot visszavonom.

**8.** Az alapító okiratból a *„Törzsszáma: 558611”,* a *„TB nyilvántartási száma: 119913216”, a „KSH törzsszáma: 15558619”, „Az intézmény számlavezetője: OTP és Kereskedelmi Bank Rt Zalaszentgróti Fiókja”, „Az intézmény jogállása:* *Önálló jogi személy. Az intézmény élén Zalaszentgrót Városi Önkormányzat Képviselő-testülete által kinevezett igazgató áll, aki az intézmény dolgozóinak tekintetében munkáltatói joggal rendelkezik.”, „A feladat ellátását szolgáló vagyon adatai:* *A leltár szerinti ingó, valamint az ingatlan vagyont Zalaszentgrót Városi Önkormányzat Képviselő-testülete bocsátja rendelkezésre”, „Az intézmény székhelyének adatai:*

*Helyrajzi szám: 351/8*

*A földterület nagysága: 4426 m2*

*Épületek hasznos alapterülete: 1439 m2*

*Tulajdonos: Városi Önkormányzat Zalaszentgrót*

*Tulajdonos arány: 1/1”,*

*„Az intézmény gazdálkodása: Az előirányzatok feletti jogosultság szempontjából teljes jogkörrel rendelkező költségvetési szerv. Pénzügyi – gazdasági feladatait a Zalaszentgróti Gazdasági Ellátó Szervezet látja el.”, „A vagyon feletti rendelkezés joga: Az intézmény a kezelésében levő önkormányzati vagyont az önkormányzat vagyonáról és a vagyongazdálkodás szabályairól szóló módosított 8/2013.(III.28.) számú önkormányzati rendeletben foglaltak szerint köteles használni, hasznosítani, nyilvántartani”,* valamint *„A vagyon kezelője: Városi Könyvtár és Művelődési-Felnőttképzési Központ”* szövegrészek elhagyásra kerülnek.

Jelen módosító okiratot a törzskönyvi nyilvántartásba történő bejegyzés napjától kell alkalmazni.

Kelt: Zalaszentgrót, 2015. március 26.

P.H.

Baracskai József

polgármester